|  |  |
| --- | --- |
| Numri i lëndës: | 2018:039521 |
| Datë: | 24.07.2018 |
| Numri i dokumentit: | 00088308 |

**P nr. 1363/17**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit V. K , sipas aktakuzës së PTH-së D.P. në Pejë PP/II. nr.2648/17 të dt.18.12.2017 për shkak të veprës penale: lëndim i lehtë trupor nga neni 188 par 1 lidhur me par 1.4 lidhur me nenin 31të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit V. K.dhe të prokurorit të shtetit Sanije Gashi Seferi me dt.24.7.2018 ka marrë dhe botërisht ka shpallë këtë :

**A K T GJ Y K I M**

**I pandehuri V. K i lindur me dt. në fsh.R.K.e P , tani me vendbanim në P rruga B e Q. B nr.22, i biri B dhe nënës S e gjinisë R , Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 13.11.2017 rreth orës 09:00 , në rrugën K e B K e P , me dashje dhe në bashkëveprim me të miturin T.K , i ka shkaktuar lëndime të lehta trupore të dëmtuarit A. K. nga Peja , në atë mënyrë që ditën kritike pas një mosmarrëveshje të atëçastshme që kishin pasur i pandehuri me të dëmtuarin ndërmjet vete, i njëjti e kap për jakne dhe e godet me boks në anën e djathtë të fytyrës afër syrit , me ç ‘ rast i dëmtuari ka pësuar lëndime të lehta trupore me pasoja të përkohshme ë shëndet .

-me çka ka kryer vepre penale :lëndim i lehtë trupor nga neni 188 par 1 lidhur me par 1.4 lidhur me nenin 31të KPRK-së

Prandaj gjykata të pandehurës konform nenit 41, 85, 86 dhe nenit 188 par 1lidhur me par 1.4 të KPK-së I SHQIPTON.

**VËREJTJE GJYQËSORE**

Me të cilën të pandehurit i behët me dije se ka kryer vepër të dëmshme dhe të rrezikshme që përbënë vepër penale për të cilën nëse ai sërish e përsëritë gjykata do ti shqiptoi sanksion më të rëndë penal.

I pandehuri për shkak të gjendjes së varfër ekonomike lirohet nga pagimi i paushallit gjyqësorë dhe të shpenzimeve të procedurës penale

I dëmtuari për realizimin eventual të kërkesës pasurore juridike udhëzohet në kontest të rregullt civil .

**A r s y e t i m**

Prokuroria Themelore në Pejë me dt.18.12.2017 kundër të pandehurit V.K , ka ngritë aktakuzë PP/II. nr.2648/17, për vepër penale: lëndim i lehtë trupor nga neni 188 par 1 lidhur me par 1.4 lidhur me nenin 31të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, padënueshmërinë e mëparshme , faktin se i pandehuri me të dëmtuarin janë pajtuar për çka gjykatës i është prezantuar deklarata e të dëmtuarit e d. 14.11.2017 me shkrim përmes së cilës i dëmtuari është tërheqë nga ndjekja penale kundër të pandehurit , gjendjen tejet të varfër ekonomike, por edhe moshën tepër të re, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.24.7.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .